అశ్విన్‌కు మళ్లీ కుమార్తె
 
చెన్నై: టీమిండియా స్టార్‌ స్పిన్నర్‌ అశ్విన్‌ రెండవ బిడ్డకు తండ్రయ్యాడు.కాగా అతడి భార్య ప్రీతి నారాయణన్‌ ఆడబిడ్డకు జన్మనిచ్చింది.కాగా ఈ విషయాన్ని కొంచెం ఆలస్యంగా ప్రీతినే మీడియాకు వెల్లడించింది.ఈ విషయాన్ని ఇన్నాళ్లూ దాచిపెట్ట డానికి కారణమేంటో కూడా ఆమె వివరించింది.క్యారమ్‌ బంతులకు అశ్విన్‌ ప్రసిద్ది చెందిన నేపథ్యంలో ఈ పాపను క్యారమ్‌ బేబీ -2గా ప్రతి అభివర్ణించడం విశేషం.క్యారమ్‌ పాప-2కు జన్మనిచ్చాను. తమిళనాడులో తుపాను, చెన్నైలో అయిదురోజుల టెస్టు ముగిసే వరకు మా పాప ఎదురుచూసింది.చెపాక్‌లో విజయానంతరం ఆనందంలో అక్కడే ప్రసవం అయిపోతుందేమో అనుకున్నా కానీ ఆమె మరు సటి రోజు ఆ ప్రపంచంలోకి అడుగుపెట్టింది. అశ్విన్‌ ఐసిసి ఉత్తమ క్రికెట్‌ అవార్డు అందుకున్న సంగతి పక్కకు వెళ్లిపోకూడదన్న ఉద్దేశంతోనే ఇన్నాళ్లు ఈ విషయాన్ని దాచిపెట్టాను అని ప్రీతి ట్వీట్‌ చేసింది.